Sir Herman | deborah.dk
Tag-arkiv: Sir Herman
Udgivet i Canon EOS 600D, Deborah's dag, Deborah's dag, Foto, Galopsport og heste	| Tagget Dansk Derby 2017, Derbyweekend, Klampenborg Galopbane, Nicolaj Stott, Sir Herman, Træner Søren Jensen, Weekend	| 1 svar Jong lesers: The Twits deur Roald Dahl | LitNet
Jong lesers: The Twits deur Roald Dahl
Erin Balie Jong lesers 2018-08-08
Die boek The Twits is vir my baie snaaks en interessant. Die hoofkarakters in die boek is meneer en mevrou Twit. Mevrou Twit is my gunstelingkarakter. Sy het ’n glasoog en loop met ’n kierie om honde, katte en kinders uit die pad te slaan. Het jy al ooit gehoor van ’n man en vrou wat gedurig wraak neem teen mekaar?
Mevrou Twit het wurms in meneer Twit se spaghetti gesit en dink dis ’n slim idee, maar meneer Twit dink nie so nie en beraam ’n plan om mevrou Twit in eie munt terug te betaal. Meneer Twit sit ’n padda in mevrou Twit se bed. Toe sy in die bed klim, is die padda by haar voete. Sy skreeu so hard dat die hele wêreld kan hoor. Die padda het na haar gesig toe gespring, met snaakse gevolge. Elke dag gaan dit so dat hulle wraak teen mekaar neem. Ander karakters kom maak ook hul verskyning in die boek, soos ape en voëls.
Ek hou baie van die skrywer, Roald Dahl. Hy het al verskeie nommer een beste verkopers en hy is ’n goeie storieverteller wat my laat lag. As jy Roald Dahl se boeke koop, gaan 10% na liefdadigheid.
My gunstelingstuk is die een waar die ape en voëls meneer en mevrou Twit se huis onderstebo omdraai. Die stuk wat ek die minste van gehou het, is die een waar hulle die voëls probeer skiet.
Baie snaakse dinge gebeur met meneer en mevrou Twit. Dit is ’n baie interessante boek. Toe ek die boek begin lees het, wou ek dit glad nie neersit nie. So lees die boek en vind self uit wat alles met meneer en mevrou Twit gebeur het.